Document ID: 32003D0152

Απόφαση της Επιτροπής
της 3ης Μαρτίου 2003
για τροποποίηση της απόφασης 90/14/ΕΟΚ ώστε να συμπεριληφθεί η Σλοβενία στον κατάλογο των τρίτων χωρών από τις οποίες τα κράτη μέλη επιτρέπουν τις εισαγωγές κατεψυγμένου σπέρματος βοοειδών και για την τροποποίηση της απόφασης 93/693/ΕΚ, όσον αφορά τον κατάλογο των εγκεκριμένων κέντρων συλλογής σπέρματος για εξαγωγή στην Κοινότητα σπέρματος οικόσιτων βοοειδών των ειδών που προέρχονται από τον Καναδά, τη Νέα Ζηλανδία, την Πολωνία και τη Σλοβενία
[κοινοποιηθείσα υπό τον αριθμό Ε(2003) 660]
(Κείμενο που παρουσιάζει ενδιαφέρον για τον ΕΟΧ)
(2003/152/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 8 και 9,
Εκτιμώντας τα ακόλουθα:
(1) Με την απόφαση 90/14/ΕΟΚ της Επιτροπής, της 20ής Δεκεμβρίου 1989, για την κατάρτιση πίνακα τρίτων χωρών από τις οποίες τα κράτη μέλη επιτρέπουν την εισαγωγή κατεψυγμένου σπέρματος βοοειδών(2), όπως τροποποιήθηκε τελευταία από την απόφαση 94/453/ΕΚ(3), καταρτίζεται ένας κατάλογος τρίτων χωρών από τις οποίες τα κράτη μέλη μπορούν να επιτρέπουν την εισαγωγή κατεψυγμένου σπέρματος οικόσιτων βοοειδών.
(2) Υπό το φως της κατάστασης που επικρατεί στη Σλοβενία, όσον αφορά την υγεία των ζώων, η εν λόγω χώρα πρέπει να προστεθεί στον κατάλογο των τρίτων χωρών από τις οποίες επιτρέπονται οι εισαγωγές δυνάμει της απόφασης 90/14/ΕΟΚ.
(3) Με την απόφαση 93/693/ΕΚ της Επιτροπής(4), όπως τροποποιήθηκε τελευταία από την απόφαση 2002/645/ΕΚ(5), καταρτίζεται ένας κατάλογος εγκεκριμένων κέντρων συλλογής σπέρματος για εξαγωγές στην Κοινότητα σπέρματος βοοειδών. Η Σλοβενία απέστειλε έναν κατάλογο κέντρων συλλογής σπέρματος που έχουν εγκριθεί επίσημα από τις κτηνιατρικές αρχές της εν λόγω χώρας για εξαγωγή σπέρματος βοοειδών στην Κοινότητα. Η Σλοβενία ζήτησε να προστεθούν αυτά τα κέντρα στον κατάλογο των εγκεκριμένων κέντρων συλλογής σπέρματος στο πλαίσιο της απόφασης 2002/645/ΕΚ.
(4) Ο Καναδάς, η Νέα Ζηλανδία και η Πολωνία ζήτησαν να γίνουν τροποποιήσεις στον κατάλογο των κέντρων συλλογής σπέρματος που έχουν εγκριθεί επισήμως από τις κτηνιατρικές υπηρεσίες αυτών των χωρών για εξαγωγές σπέρματος βοοειδών στην Κοινότητα δυνάμει της απόφασης 93/693/ΕΚ.
(5) Ελήφθησαν από τον Καναδά, τη Νέα Ζηλανδία, την Πολωνία και τη Σλοβενία εγγυήσεις σχετικά με τη συμμόρφωση προς τις απαιτήσεις της οδηγίας 88/407/ΕΚ.
(6) Ως εκ τούτου, πρέπει να τροποποιηθούν οι αποφάσεις 90/14/ΕΟΚ και 93/693/ΕΚ.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 90/14/ΕΟΚ τροποποιείται σύμφωνα με το παράρτημα Ι της παρούσας απόφασης.
Άρθρο 2
Το παράρτημα της απόφασης 93/693/ΕΚ τροποποιείται σύμφωνα με το παράρτημα ΙΙ της παρούσας απόφασης.
Άρθρο 3
Η παρούσα απόφαση εφαρμόζεται από τις 7 Μαρτίου 2003.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 3 Μαρτίου 2003.

Labels: 5
0
3
7
6
18